nibzard/narodne-novine-full-text-markdown huggingface dataset:
### NN 144/2020 (23.12.2020.), Odluka o izmjenama i dopunama Odluke o nazivima i uvjetima za radna mjesta, poslovima koji se na njima obavljaju te koeficijentima složenosti poslova u Ustavnom sudu Republike Hrvatske

Ustavni sud Republike Hrvatske

2779

Na temelju članka 17. stavka 2. točke 1. Poslovnika Ustavnog suda Republike Hrvatske (»Narodne novine« broj 83/14. – pročišćeni tekst i 2/15.), a u vezi s člankom 2. stavkom 3. Ustavnog zakona o Ustavnom sudu Republike Hrvatske (»Narodne novine« broj 99/99., 29/02. i 49/02. – pročišćeni tekst), 21. prosinca 2020. godine, donosim

ODLUKU

O IZMJENAMA I DOPUNAMA ODLUKE O NAZIVIMA I UVJETIMA ZA RADNA MJESTA, POSLOVIMA KOJI SE NA NJIMA OBAVLJAJU TE KOEFICIJENTIMA SLOŽENOSTI POSLOVA U USTAVNOM SUDU REPUBLIKE HRVATSKE

I.

U Odluci o nazivima i uvjetima za radna mjesta, poslovima koji se na njima obavljaju te koeficijentima složenosti poslova u Ustavnom sudu Republike Hrvatske (»Narodne novine« broj 102/14., 117/14., 18/16., 81/16., 117/17., 18/18., 8/19., 80/20. i 125/20.) u Prilogu 1. »Nazivi radnih mjesta u Ustavnom sudu, potrebni stručni uvjeti za raspored na radna mjesta, broj potrebnih savjetnika i drugih službenika i namještenika te koeficijenti složenosti poslova«, ispod reda pod rednim brojem B.b.2.4. dodaje se red B.b.2.4.a koji glasi:

|  |  |  |  |  |
| --- | --- | --- | --- | --- |
| »B.b.2.4.a | stručni  suradnik | 1) završen preddiplomski sveučilišni studij ili stručni studij u trajanju od najmanje tri godine,  2) najmanje dvije godine radnog iskustva na odgovarajućim poslovima,  3) osposobljenost za rad na računalu. | 1 | 1,657« |

II.

U redu pod rednim brojem B.b.2.5., u stupcu »Broj izvršitelja«, broj se mijenja i glasi: »13«.

III.

U Prilogu 2. »Nazivi radnih mjesta u Ustavnom sudu s opisom poslova i zadaća«, ispod reda pod rednim brojem B.b.2.4. dodaje se red B.b.2.4.a koji glasi:

|  |  |  |
| --- | --- | --- |
| »B.b.2.4.a | stručni  suradnik | Pribavljanje spisa sudova i drugih državnih tijela u povodu ustavnih tužbi (izrada dopisa); upisivanje podataka u ustavnosudsku bazu i očevidnike; izrada dnevnih redova i zapisnika za vijeća za rješavanje pretpostavki za odlučivanje o ustavnim tužbama te drugi odgovarajući poslovi po nalogu pomoćnika glavnog tajnika za ustavnosudsko poslovanje. |

IV.

Ova odluka stupa na snagu osmoga dana od dana objave u »Narodnim novinama«.

Broj: SuT-A-19/2020

Zagreb, 21. prosinca 2020.

Predsjednik
 dr. sc. Miroslav Šeparović, v. r.
### NN 145/2020 (24.12.2020.), Indeks potrošačkih cijena u studenome 2020.

Državni zavod za statistiku

2809

Državni zavod za statistiku objavljuje

INDEKS

POTROŠAČKIH CIJENA U STUDENOME 2020.

Indeks potrošačkih cijena u studenome 2020. u odnosu na listopad 2020. iznosi 99,7.

Klasa: 957-04/20-01/1

Urbroj: 555-01-04-06-01-20-24

Zagreb, 16. prosinca 2020.

Glavna ravnateljica
 Lidija Brković, v. r.
### NN 145/2020 (24.12.2020.), Odluka o lokalnim porezima Općine Medulin

Općina Medulin

2813

Na temelju članka 20. stavak 1. i članka 42. stavak 1. Zakona o lokalnim porezima (»Narodne novine« br. 115/16, 101/17) i članka 13. Statuta Općine Medulin (»Službene novine Općine Medulin«, br. 2/13, 2/18, 8/18, 2/20), Općinsko vijeće Općine Medulin, na 38. sjednici održanoj 15. prosinca 2020. godine, donijelo je

ODLUKU

O LOKALNIM POREZIMA OPĆINE MEDULIN

I. OPĆE ODREDBE

Članak 1.

Ovom Odlukom propisuju se vrste poreza koji pripadaju Općini Medulin te stope i visina općinskih poreza.

II. OPĆINSKI POREZI

Članak 2.

Općinski porezi Općine Medulin jesu:

1. prirez porezu na dohodak,

2. porez na potrošnju,

3. porez na kuće za odmor,

4. porez na korištenje javnih površina.

1. Prirez porezu na dohodak

Članak 3.

Prirez porezu na dohodak plaća se po stopi od 5 % .

2. Porez na potrošnju

Članak 4.

Stopa poreza na potrošnju određuje se u visini od 3 %.

3. Porez na kuće za odmor

Članak 5.

Porez na kuće za odmor plaća se 15,00 kuna po jednom četvornom metru korisne površine kuće za odmor godišnje.

4. Porez na korištenje javnih površina

Članak 6.

Javnim površinama, u smislu ove Odluke smatraju se zemljišta unutar građevnog područja, koja su sukladno prostornim planovima namijenjena općoj uporabi (ulice, trgovi, igrališta, zelene površine i slično).

Članak 7.

Porez na korištenje javnih površina plaća se po stopi od 20 % na iznos ugovorene naknade koja se plaća za korištenje javnih površina, sukladno posebnoj Odluci Općine Medulin.

Članak 8.

Porez na korištenje javnih površina plaća se u roku od 15 dana od dostave rješenja o utvrđivanju tog poreza kojeg donosi nadležno upravno tijelo za upravljanje imovinom Općine Medulin odnosno, ako se plaćanje naknade za uporabu odnosno korištenje javnih površina vrši u obrocima, porez se plaća u istim rokovima u kojima dospijeva za plaćanje naknada za uporabu odnosno korištenje javnih površina.

III. ZAJEDNIČKE ODREDBE

Članak 9.

Porezno tijelo nadležno za poslove utvrđivanja i naplatu lokalnih poreza propisanih člankom 2., točka 2. i 3. je upravno tijelo nadležno za poslove financija Općine Medulin, a točka 4. je upravno tijelo nadležno za poslove upravljanja imovinom Općine Medulin.

IV. PRIJELAZNE I ZAVRŠNE ODREDE

Članak 10.

Danom primjene ove Odluke stavlja se izvan snage Odluka o lokalnim porezima Općine Medulin (»Službene novine Općine Medulin« 09/20).

Članak 11.

Ova Odluka stupa na snagu 1. siječnja 2021., a objavit će se u »Narodnim novinama« i u »Službenim novinama Općine Medulin«.

Klasa: 021-05/20-01/0013

Urbroj: 2168/02-02/102-20-31

Medulin, 15. prosinca 2020.

OPĆINSKO VIJEĆE OPĆINE MEDULIN

Predsjednik
 Dražen Mišković, v. r.
### NN 145/2020 (24.12.2020.), Pravilnik o izmjenama i dopunama Pravilnika o vođenju matične evidencije Hrvatskog zavoda za mirovinsko osiguranje

Hrvatski zavod za mirovinsko osiguranje

2819

Na temelju članka 104. stavka 2. i članka 108. stavka 1. Zakona o mirovinskom osiguranju (»Narodne novine«, br. 157/13, 151/14, 33/15, 93/15, 120/16, 18/18 – Odluka Ustavnog suda Republike Hrvatske, 62/18, 115/18 i 102/19) te članka 22. točke 6. Statuta Hrvatskog zavoda za mirovinsko osiguranje (»Narodne novine«, br. 28/14, 24/15 i 73/19), Upravno vijeće Hrvatskog zavoda za mirovinsko osiguranje, na sjednici održanoj 17. prosinca 2020., donosi

PRAVILNIK

O IZMJENAMA I DOPUNAMA PRAVILNIKA O VOĐENJU MATIČNE EVIDENCIJE HRVATSKOG ZAVODA ZA MIROVINSKO OSIGURANJE

Članak 1.

U Pravilniku o vođenju matične evidencije Hrvatskog zavoda za mirovinsko osiguranje (»Narodne novine«, br. 159/13, 22/15, 57/15, 125/15, 19/17 i 22/19 – u daljnjem tekstu: Pravilnik), u članku 4. stavku 1. točka 9. briše se.

Dosadašnja točka 10. koja postaje točka 9. mijenja se i glasi:

»9. stvarna stručna sprema/vrsta i razina obrazovanja«

Dosadašnja točka 11. koja postaje točka 10. mijenja se i glasi:

»10. potrebna stručna sprema/vrsta i razina obrazovanja«

Dosadašnje točke 12. do 20. postaju točke 11. do 19.

Točka 21. briše se.

Dosadašnje točke 22. do 33. postaju točke 20. do 31.

Članak 2.

Tiskanice prijava iz članka 6. točke 1., 4. i 8. te obrasci elektroničkih prijava iz članka 15. točke 1. i 3. Pravilnika mijenjaju se i sastavni su dio ovog Pravilnika.

Članak 3.

U članku 15. iza točke 7. dodaje se nova točka 8. koja glasi:

»8. prijava – promjena podataka o utvrđenom stažu osiguranja i osnovici (obrazac eMPP-1)«.

Obrazac eMPP-1 sastavni je dio ovog Pravilnika.

Članak 4.

Ovaj Pravilnik objavljuje se u »Narodnim novinama«, a stupa na snagu 1. siječnja 2021.

Klasa: 041-01/20-02/10

Urbroj: 341-99-01/01-20-8

Zagreb, 17. prosinca 2020.

Predsjednica
 Upravnog vijeća Hrvatskog zavoda za mirovinsko osiguranje
 Melita Čičak, v. r.

![](/files/_web/sluzbeni-dio/2020/131905/images/10338.jpg)

![](/files/_web/sluzbeni-dio/2020/131905/images/10329.jpg)

![](/files/_web/sluzbeni-dio/2020/131905/images/10321.jpg)

![](/files/_web/sluzbeni-dio/2020/131905/images/10313.jpg)

2. stranica

![](/files/_web/sluzbeni-dio/2020/131905/images/10301.jpg)

![](/files/_web/sluzbeni-dio/2020/131905/images/10294.jpg)

2. stranica

![](/files/_web/sluzbeni-dio/2020/131905/images/10287.jpg)

![](/files/_web/sluzbeni-dio/2020/131905/images/10278.jpg)

2. stranica

![](/files/_web/sluzbeni-dio/2020/131905/images/10269.jpg)

![](/files/_web/sluzbeni-dio/2020/131905/images/10261.jpg)

![](/files/_web/sluzbeni-dio/2020/131905/images/10246.jpg)

![](/files/_web/sluzbeni-dio/2020/131905/images/10237.jpg)

![](/files/_web/sluzbeni-dio/2020/131905/images/10229.jpg)

![](/files/_web/sluzbeni-dio/2020/131905/images/10221.jpg)
### NN 145/2020 (24.12.2020.), Odluka o izmjeni i dopuni Odluke o općinskim porezima Općine Zadvarje

Općina Zadvarje

2814

Na temelju čl. 20. st. 2. i čl. 42. Zakona o lokalnim porezima (»Narodne novine« broj 115/16, 101/17) i čl. 31. Statuta Općine Zadvarje (»Narodne novine« broj 03/09 i 2/13), Općinsko vijeće na 19. sjednici održanoj 9. studenoga 2020. godine, donosi

ODLUKU

O IZMJENI I DOPUNI ODLUKE O OPĆINSKIM POREZIMA OPĆINE ZADVARJE

Članak 1.

U Odluci o općinskim porezima Općine Zadvarje (»Narodne novine« broj 14/02) članak 4. »briše se«.

Članak 2.

Ova Odluka o izmjeni i dopune Odluke o općinskim porezima općine Zadvarje objavit će se u »Službenom glasniku Općine Zadvarje »i »Narodnim novinama«, a stupa na snagu prvog dana u mjesecu nakon mjeseca u kojem je objavljena u »Narodnim novinama«.

Klasa: 021-01/20-01/19

Urbroj: 2155/04-01-20-6

Zadvarje, 9. studenoga 2020.

Predsjednik Općinskog vijeća
 Toni Popović, v. r.
### NN 145/2020 (24.12.2020.), Odluka o objavi kamatne stope na zajmove između povezanih osoba

MINISTARSTVO FINANCIJA

2802

Na temelju članka 14. stavka 3. Zakona o porezu na dobit (»Narodne novine«, br. 177/04, 90/05, 57/06, 146/08, 80/10, 22/12, 148/13, 143/14, 137/15, 50/16, 115/16, 106/18, 121/19, 32/20) ministar financija donosi

ODLUKU

O OBJAVI KAMATNE STOPE NA ZAJMOVE IZMEĐU POVEZANIH OSOBA

Članak 1.

Kamatna stopa na zajmove između povezanih osoba iz članka 14. stavka 3. Zakona o porezu na dobit za 2021. godinu iznosi 3%.

Članak 2.

Ova Odluka objavit će se u »Narodnim novinama« i stupa na snagu 31. prosinca 2020. godine.

Klasa: 011-01/20-02/22

Urbroj: 513-07-21-01/20-1

Zagreb, 30. studenoga 2020.

Ministar financija
 dr. sc. Zdravko Marić, v. r.
### NN 145/2020 (24.12.2020.), Odluka o izmjeni Odluke o prirezu porezu na dohodak Grada Čazme

Grad Čazma

2810

Na temelju članka 35. stavak 1. točke 2. Zakona o lokalnoj i područnoj (regionalnoj) samoupravi (»Narodne novine« broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17 i 98/19), članka 20., 21. i 42. stavka 1. točke 1. Zakona o lokalnim porezima članka 31. Statuta Grada Čazme (»Službeni vjesnik Grada Čazme«, broj 20/09, 17/13, 7/18), Gradsko vijeće Grada Čazme na 23. sjednici održanoj 15. prosinca 2020. g. donijelo je

ODLUKU

O IZMJENI ODLUKE O PRIREZU POREZU NA DOHODAK GRADA ČAZME

Članak 1.

U Odluci o prirezu porezu na dohodak Grada Čazme (»Narodne novine« broj 147/05 i Službeni vjesnik 33/05) članak 3. st. 1. mijenja se i sada glasi:

»Prirez porezu na dohodak plaća se po stopi od 5 % od utvrđene osnovice.

Članak 2.

Ova Odluka objavit će se u »Narodnim novinama«, u »Službenom vjesniku« Grada Čazme i na mrežnim stranicama Porezne uprave, a stupa na snagu 1. siječnja 2021. godine.

Klasa: 410-01/20-01/1

Urbroj: 2110-01-1-20-1

Čazma, 15. prosinca 2020.

Predsjednik
 Gradskog vijeća
 Ivica Vranić, v. r.
### NN 145/2020 (24.12.2020.), Pravilnik o izmjeni Pravilnika o profesionalnoj rehabilitaciji i centrima za profesionalnu rehabilitaciju osoba s invaliditetom

MINISTARSTVO RADA, MIROVINSKOGA SUSTAVA, OBITELJI I SOCIJALNE POLITIKE

2805

Na temelju članka 4. stavka 7. i članka 15. stavka 8. Zakona o profesionalnoj rehabilitaciji i zapošljavanju osoba s invaliditetom (»Narodne novine«, broj 157/13, 152/14, 39/18 i 32/20), ministar nadležan za rad donosi

PRAVILNIK

O IZMJENI PRAVILNIKA O PROFESIONALNOJ REHABILITACIJI I CENTRIMA ZA PROFESIONALNU REHABILITACIJU OSOBA S INVALIDITETOM

Članak 1.

U cijelom tekstu Pravilnika o profesionalnoj rehabilitaciji i centrima za profesionalnu rehabilitaciju osoba s invaliditetom (»Narodne novine«, broj 75/18), riječi: »minimalna plaća« u određenom padežu zamjenjuju se riječima: »bruto I plaća« u odgovarajućem padežu, a riječi: »u RH« brišu se.

Članak 2.

Ovaj Pravilnik objavit će se u »Narodnim novinama«, a stupa na snagu 1. siječnja 2021. godine.

Klasa: 011-02/20-01/24

Urbroj: 524-04-01-02/1-20-1

Zagreb, 14. prosinca 2020.

Ministar
 Josip Aladrović, v. r.
### NN 145/2020 (24.12.2020.), Rješenje i verifikaciji i dodjeli naziva »Referentni centar Ministarstva zdravstva za cerebrovaskularne bolesti« Klinici za neurokirurgiju Kliničkog bolničkog centra Sestre milosrdnice, Zagreb

Ministarstvo zdravstva

2808

Ministarstvo zdravstva na temelju članka 143. stavka 2. Zakona o zdravstvenoj zaštiti (»Narodne novine« broj 100/18, 125/19) na prijedlog Nacionalnog zdravstvenog vijeća Ministarstva zdravstva te temeljem odredbe članka 96. stavka 1. Zakona o općem upravnom postupku (»Narodne novine« broj 47/09), donosi

RJEŠENJE

1. Klinici za neurokirurgiju Kliničkog bolničkog centra Sestre milosrdnice, Zagreb, verificira se i dodjeljuje naziv »Referentni centar Ministarstva zdravstva za cerebrovaskularne bolesti« na vrijeme od pet godina.

2. Klinika za neurokirurgiju Kliničkog bolničkog centra Sestre milosrdnice, Zagreb, dužna je do isteka pet godina od donošenja rješenja o dodjeli odnosno obnovi naziva podnijeti zahtjev za obnovu naziva »Referentni centar Ministarstva zdravstva za cerebrovaskularne bolesti«.

3. »Referentni centar Ministarstva zdravstva za cerebrovaskularne bolesti« Klinike za neurokirurgiju Kliničkog bolničkog centra Sestre milosrdnice, Zagreb, obvezan je dostaviti izvješće o radu za protekle tri godine i plan rada za iduće dvogodišnje razdoblje najkasnije 60 dana nakon isteka tri godine, od dana donošenja ovog rješenja.

Klasa: UP/I-510-01/18-01/21

Urbroj: 534-04-2-1/5-20-22

Zagreb, 16. studenoga 2020.

Ministar
 izv. prof. dr. sc. Vili Beroš, dr. med., v. r.
### NN 145/2020 (24.12.2020.), Odluka o iznosu državnih poticajnih sredstava za stambenu štednju prikupljenu u 2021.

Vlada Republike Hrvatske

2796

Na temelju članka 21. stavka 6. Zakona o stambenoj štednji i državnom poticanju stambene štednje (»Narodne novine«, br. 109/97, 117/97, 76/99, 10/01, 92/05, 21/10, 15/13, 139/13, 151/14 i 110/15), Vlada Republike Hrvatske je na sjednici održanoj 23. prosinca 2020. donijela

ODLUKU

O IZNOSU DRŽAVNIH POTICAJNIH SREDSTAVA ZA STAMBENU ŠTEDNJU PRIKUPLJENU U 2021.

I.

Državna poticajna sredstva za stambenu štednju prikupljenu u 2021. iznose 0,3 %.

II.

Ova Odluka stupa na snagu osmoga dana od dana objave u »Narodnim novinama«.

Klasa: 022-03/20-04/359

Urbroj: 50301-05/16-20-4

Zagreb, 23. prosinca 2020.

Predsjednik
 mr. sc. Andrej Plenković, v. r.
### NN 145/2020 (24.12.2020.), Pravilnik o dopuni Pravilnika o financijskom izvještavanju u proračunskom računovodstvu

Ministarstvo financija

2800

Na temelju članka 100. stavka 2. Zakona o proračunu (»Narodne novine«, br. 87/08, 136/12 i 15/15) ministar financija donosi

PRAVILNIK

O DOPUNI PRAVILNIKA O FINANCIJSKOM IZVJEŠTAVANJU U PRORAČUNSKOM RAČUNOVODSTVU

Članak 1.

(1) U Pravilniku o financijskom izvještavanju u proračunskom računovodstvu (»Narodne novine«, broj 3/15, 93/15, 135/15, 2/17, 28/17, 112/18 i 126/19) iza članka 23. dodaje se članak 23.a koji glasi:

»Članak 23.a

(1) Ako u vrijeme sastavljanja financijskih izvještaja nastanu izvanredni vanjski događaji koji se nisu mogli predvidjeti, spriječiti, otkloniti ili izbjeći, proračuni, proračunski i izvanproračunski korisnici iznimno mogu predati financijske izvještaje nakon proteka roka iz članka 23. ovoga Pravilnika, temeljem prethodne suglasnosti Ministarstva financija.

(2) Suglasnost iz stavka 1. ovoga članka Ministarstvo financija daje na temelju zahtjeva proračuna, proračunskih i izvanproračunskih korisnika i u njemu se utvrđuje do kada se produžuje rok za predaju financijskih izvještaja.«

Članak 2.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 400-06/18-01/338

Urbroj: 513-05-03-20-8

Zagreb, 21. prosinca 2020.

Potpredsjednik
 Vlade Republike Hrvatske
 i ministar financija
 dr. sc. Zdravko Marić, v. r.
### NN 145/2020 (24.12.2020.), Odluka o izmjeni Odluke o porezima Grada Šibenika

Grad Šibenik

2811

Na temelju članka 20. stavka 1. Zakona o lokalnim porezima (»Narodne novine« broj 115/16 i 101/17) i članka 32. Statuta Grada Šibenika (»Službeni glasnik Grada Šibenika« broj 8/10, 5/12, 2/13, 02/18, 8/18 – pročišćeni tekst i 2/20), Gradsko vijeće Grada Šibenika na 25. sjednici od 14. prosinca 2020. godine donijelo je

ODLUKU

O IZMJENI ODLUKE O POREZIMA GRADA ŠIBENIKA

Članak 1.

Članak 8. stavak 3. Odluke o porezima Grada Šibenika (»Službeni glasnik Grada Šibenika« broj 4/18) mijenja se i glasi:

»Porez na potrošnju plaća se po stopi od 1,5 % na osnovicu iz stavka 1. ovoga članka. Porez na potrošnju prihod je Proračuna Grada.«

Članak 2.

Ova Odluka objavit će se u »Narodnim novinama« i »Službenom glasniku grada Šibenika« i stupa na snagu osmoga dana od dana objave, a primjenjuje se od 1. siječnja 2021. godine.

Klasa: 410-01/20-01/17

Urbroj: 2182/01-06-20-3

Šibenik, 14. prosinca 2020.

GRADSKO VIJEĆE GRADA ŠIBENIKA

Potpredsjednik
 Stipica Protega, v. r.
### NN 145/2020 (24.12.2020.), Odluka o izmjenama Odluke o porezima Grada Zaprešića

Grad Zaprešić

2812

Na temelju članka 20. i 42. Zakona o lokalnim porezima (»Narodne novine« br. 115/16 i 101/17) i članka 22. Statuta Grada Zaprešića (Službene novine Grada Zaprešića br. 04/09, 02/13, 06/13 – pročišćeni tekst i 07/14), Gradsko vijeće Grada Zaprešića na svojoj 28. sjednici održanoj 22. prosinca 2020.godine donijelo je

ODLUKU

O IZMJENAMA ODLUKE O POREZIMA GRADA ZAPREŠIĆA

Članak 1.

U Odluci o porezima Grada Zaprešića (»Narodne novine« br. 116/17 i Službene novine Grada Zaprešića br. 06/17) članak 1. mijenja se tako da novi glasi:

»Ovom se Odlukom utvrđuju vrste poreza Grada Zaprešića, stope i visina poreza koji pripadaju Gradu Zaprešiću te nadležno tijelo koje obavlja poslove u vezi s utvrđivanjem, evidentiranjem, nadzorom i naplatom poreza iz ove Odluke.«

Članak 2.

U članku 2. točka 2 briše se.

Dosadašnja točka 3. postaje točka 2.

Članak 3.

Članak 3. i 4. brišu se.

Članak 4.

U članku 5. stavak 1. brišu se riječi: »na osnovicu iz članka 4. ove Odluke«.

Članak 5. stavak 2. briše se.

Članak 5.

Podnaslov iznad članka 6. i članak 6., 7., 8., i 9. brišu se.

Članak 6.

Dosadašnji podnaslov pod brojem 3. postaje podnaslov pod brojem 2.

Članak 10., 11. i 12. brišu se.

Članak 13. stavak 2. briše se.

Članak 14. briše se.

Članak 7.

U članku 15. iza riječi: »točke 1.« zarez i broj: »2.« brišu se.

Dosadašnja točka 3. postaje točka 2.

Članak 8.

Članak 16. i 17. brišu se.

Članak 9.

Ova će Odluka biti objavljena u »Narodnim novinama« i Službenim novinama Grada Zaprešića, a stupa na snagu 1. siječnja 2021.godine.

Klasa: 410-01/20-01/02

Urbroj: 238-33-01-20-2

Zaprešić, 22. prosinca 2020.

Predsjednik
 Gradskog vijeća
 mr. sc. Drago Bago, v. r.
### NN 145/2020 (24.12.2020.), Odluka o izmjenama i dopunama Odluke o sustavu upravljanja

HRVATSKA NARODNA BANKA

2817

Na temelju članka 50. stavka 5., članka 101. stavka 2. točaka 1. i 2., članka 102. stavka 3. i članka 105. stavka 3. Zakona o kreditnim institucijama (»Narodne novine«, br. 159/2013., 19/2015., 102/2015., 15/2018., 70/2019. i 47/2020.) i članka 43. stavka 2. točke 10. Zakona o Hrvatskoj narodnoj banci (»Narodne novine«, br. 75/2008., 54/2013. i 47/2020.) guverner Hrvatske narodne banke donosi

ODLUKU

O IZMJENAMA I DOPUNAMA ODLUKE O SUSTAVU UPRAVLJANJA

Članak 1.

U Odluci o sustavu upravljanja (»Narodne novine«, br. 96/2018. i 67/2019.) u članku 3. iza točke 20. dodaju se točke 21. i 22., koje glase:

»21. COVID score je jedinstvena ocjena pogođenosti bolešću COVID-19, koju poslovnom subjektu određuje Fina na temelju scoring sustava za ocjenu ugroženosti poslovnih subjekata.

22. Poslovni subjekt iz definicije pod točkom 21. ovoga stavka je svaka pravna osoba, te drugi subjekt za kojeg je FINA odredila COVID score.«

Članak 2.

U članku 47. dodaje se stavak 7., koji glasi:

»(7) Prije odobravanja kreditne izloženosti prema dužnicima koji su poslovni subjekti a radi ublažavanja posljedica bolesti COVID-19, kreditna institucija dužna je pribaviti COVID score.«

Članak 3.

U članku 48. dodaje se stavak 6., koji glasi:

»(6) Za sve izloženosti prema dužnicima koji su poslovni subjekti, a kojima je kreditna institucija odobrila mjere radi ublažavanja posljedica bolesti COVID-19, kreditna institucija dužna je pribaviti i ažurirati COVID score.«

Članak 4.

U članku 54. stavku 1. na kraju točke 12. briše se »i« te se dodaje nova točka 13., koja glasi:

»13) za sve izloženosti prema dužnicima koji su poslovni subjekti, a kojima je kreditna institucija odobrila mjere radi ublažavanja posljedica bolesti COVID-19, COVID score i«.

Postojeća točka 13. postaje točka 14.

Članak 5.

(1) Odredbe ove Odluke odnose se na sve ugovore sklopljene nakon stupanja na snagu ove Odluke.

(2) Ova Odluka stupa na snagu osmoga dana od dana objave u »Narodnim novinama«.

O.br: 410-020/12-20/BV

Zagreb, 17. prosinca 2020.

Guverner
 Boris Vujčić, v. r.
### NN 146/2020 (28.12.2020.), Odluka o prihvaćanju Odluke Vijeća o sustavu vlastitih sredstava Europske unije te o stavljanju izvan snage Odluke 2014/335/EU, Euratom

HRVATSKI SABOR

2830

Na temelju članka 214. Poslovnika Hrvatskoga sabora, a na prijedlog Vlade Republike Hrvatske, Hrvatski sabor na sjednici 18. prosinca 2020. donio je

ODLUKU

O PRIHVAĆANJU ODLUKE VIJEĆA O SUSTAVU VLASTITIH SREDSTAVA EUROPSKE UNIJE TE O STAVLJANJU IZVAN SNAGE ODLUKE 2014/335/EU, EURATOM

I.

Prihvaća se Odluka Vijeća o sustavu vlastitih sredstava Europske unije te o stavljanju izvan snage Odluke 2014/335/EU, Euratom.

II.

Ova Odluka stupa na snagu osmoga dana od dana objave u »Narodnim novinama«.

Klasa: 022-03/20-01/160

Zagreb, 18. prosinca 2020.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 146/2020 (28.12.2020.), Zakon o izmjenama i dopunama Zakona o subvencioniranju stambenih kredita

HRVATSKI SABOR

2829

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA I DOPUNAMA ZAKONA O SUBVENCIONIRANJU STAMBENIH KREDITA

Proglašavam Zakon o o izmjenama i dopunama Zakona o subvencioniranju stambenih kredita, koji je Hrvatski sabor donio na sjednici 18. prosinca 2020.

Klasa: 011-01/20-01/133
 Urbroj: 71-10-01/1-20-2
 Zagreb, 22. prosinca 2020.

Predsjednik
 Republike Hrvatske
 Zoran Milanović, v. r.

ZAKON

O IZMJENAMA I DOPUNAMA ZAKONA O SUBVENCIONIRANJU STAMBENIH KREDITA

Članak 1.

U Zakonu o subvencioniranju stambenih kredita (»Narodne novine«, br. 65/17., 61/18. i 66/19.) u članku 1. stavku 2. riječi: »31. prosinca 2020.« zamjenjuju se riječima: »31. prosinca 2023.«.

Članak 2.

U članku 8. iza stavka 3. dodaje se stavak 4. koji glasi:

»(4) Subvencioniranje kredita ne odobrava se za kupnju stana ili kuće odnosno za gradnju kuće podnositelju zahtjeva koji je pod uvjetima i na način propisan ovim Zakonom ranije koristio subvencionirani kredit.«

Članak 3.

U članku 13. stavku 1. riječi: »Ako podnositelj zahtjeva ili član njegova kućanstva ima djecu koja u trenutku zaključenja ugovora o subvencioniranju stambenog kredita« zamjenjuju se riječima: »Ako su članovi kućanstva podnositelja zahtjeva djeca koja u trenutku donošenja odluke APN-a o subvencioniranom kreditu«.

Članak 4.

U članku 15. stavku 3. podstavku 2. iza riječi: »lista« dodaju se riječi: »i prijave prebivališta«.

U stavku 4. podstavku 2. iza riječi: »lista« dodaju se riječi: »i prijave prebivališta«.

Članak 5.

U članku 22. u podstavku 2. iza riječi: »korisnika kredita« dodaju se riječi: »i članova kućanstva navedenih u zahtjevu«, a iza riječi: »u roku od 30 dana od dana stupanja u posjed stana ili kuće« stavlja se zarez i dodaju se riječi: »sve do isteka roka od dvije godine nakon roka subvencioniranja kredita«.

Članak 6.

U članku 24. stavku 2. riječi: »većeg stana ili kuće« zamjenjuju se riječima: »većeg stana, kuće ili izgradnje kuće.«.

PRIJELAZNA I ZAVRŠNA ODREDBA

Članak 7.

Postupci koji su započeti prema odredbama Zakona o subvencioniranju stambenih kredita (»Narodne novine«, br. 65/17., 61/18. i 66/19.), a nisu dovršeni do dana stupanja na snagu ovoga Zakona, dovršit će se prema odredbama toga Zakona.

Članak 8.

Ovaj Zakon stupa na snagu prvoga dana od dana objave u »Narodnim novinama«.

Klasa: 022-03/20-01/158
 Zagreb, 18. prosinca 2020.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 146/2020 (28.12.2020.), Rješenje o istovremenom raspuštanju Gradskog vijeća Grada Orahovice i razrješenju gradonačelnice Grada Orahovice i njezinog zamjenika

Greška u prikazu.
### NN 146/2020 (28.12.2020.), Pravilnik o izmjenama i dopuni Pravilnika o pograničnoj propusnici i dozvoli za jednokratni prijelaz zajedničke državne granice

Ministarstvo unutarnjih poslova

2836

Na temelju članka 77. stavka 1. podstavka 1. Zakona o izmjenama i dopunama Zakona o strancima (»Narodne novine« br. 74/13) i članka 38. stavka 3. Zakona o sustavu državne uprave (»Narodne novine« br. 66/19), ministar unutarnjih poslova, uz prethodnu suglasnost ministra vanjskih i europskih poslova, donosi

PRAVILNIK

O IZMJENAMA I DOPUNI PRAVILNIKA O POGRANIČNOJ PROPUSNICI I DOZVOLI ZA JEDNOKRATNI PRIJELAZ ZAJEDNIČKE DRŽAVNE GRANICE

Članak 1.

U Pravilniku o pograničnoj propusnici i dozvoli za jednokratni prijelaz zajedničke državne granice (»Narodne novine« br. 81/13 i 129/13) u članku 1. iza stavka 1. dodaje se novi stavak 2. koji glasi:

»(2) Ovim se Pravilnikom osigurava provedba Uredbe (EU) 2017/1954 Europskoga parlamenta i Vijeća od 25. listopada 2017. o izmjeni Uredbe Vijeća (EZ) br. 1030/2002 o utvrđivanju jedinstvenoga obrasca boravišnih dozvola za državljane trećih zemalja (SL L 286, 1. 11. 2017.).«.

Dosadašnji stavak 2. postaje stavak 3.

Članak 2.

U članku 6. iza stavka 5. dodaju se stavci 6. i 7. koji glase:

»(6) U Obrascu 1 na prvoj stranici u rubriku »vrsta dozvole« unose se riječi: »pogranična propusnica«, a u rubrici »Napomene« upisuje se boravište i adresa i područje kretanja.

(7) U Obrascu 1 na drugoj stranici u rubrici »Napomene« upisuju se granični prijelazi/prijelazna mjesta dozvoljenog prijelaza, broj putne isprave temeljem koje je pogranična propusnica izdana to rečenica koja glasi: »Napomena: nositelju nije dopušteno kretanje izvan pograničnog područja, a svaka zlouporaba prava bit će podložna zakonskoj odgovornosti«.«.

Članak 3.

U članku 9. stavci 3. i 4. mijenjaju se i glase:

»(3) Nadležna policijska uprava odnosno policijska postaja će izgubljenu, nestalu, ukradenu, oštećenu ili uništenu pograničnu propusnicu iz stavka 1. ovoga članka evidentirati kao nevažeću u Informacijskom sustavu Ministarstva unutarnjih poslova.

(4) Policijska uprava odnosno policijska postaja evidentirat će potragu za pograničnom propusnicom u evidenciji koja se vodi u Informacijskom sustavu Ministarstva unutarnjih poslova:

1. po zaprimanju prijave o gubitku, nestanku ili krađi pogranične propusnice

2. ako nije oduzeta u slučajevima propisanim Zakona o strancima.«.

Članak 4.

Obrazac 1 koji je tiskan uz Pravilnik o pograničnoj propusnici i dozvoli za jednokratni prijelaz zajedničke državne granice (»Narodne novine« br. 81/13 i 129/13) i njegov je sastavni dio zamjenjuje se novim Obrascem 1 koji je tiskan uz ovaj Pravilnik i njegov je sastavni dio.

Članak 5.

Ovaj Pravilnik objavit će se u »Narodnim novinama«, a stupa na snagu 1. siječnja 2021. godine.

Klasa: 011-02/20-01/209
 Urbroj: 511-01-152-20-15
 Zagreb, 23. prosinca 2020.

Ministar
 dr. sc. Davor Božinović, v. r.

Obrazac 1

![](/files/_web/sluzbeni-dio/2020/131906/images/4641.jpg)

![](/files/_web/sluzbeni-dio/2020/131906/images/4632.jpg)
### NN 146/2020 (28.12.2020.), Odluka o donošenju Nacionalnog plana zamjene hrvatske kune eurom

VLADA REPUBLIKE HRVATSKE

2832

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), a u vezi s Odlukom o donošenju Strategije za uvođenje eura kao službene valute u Republici Hrvatskoj (»Narodne novine«, broj 43/18), Vlada Republike Hrvatske je na sjednici održanoj 23. prosinca 2020. donijela

ODLUKU

O DONOŠENJU NACIONALNOG PLANA ZAMJENE HRVATSKE KUNE EUROM

I.

Donosi se Nacionalni plan zamjene hrvatske kune eurom, u tekstu koji je Vladi Republike Hrvatske dostavilo Ministarstvo financija aktom, klasa: 910-01/19-01/48, urbroj: 513-01-20-28, od 15. prosinca 2020.

II.

Zadužuje se Nacionalno vijeće za uvođenje eura kao službene valute u Republici Hrvatskoj za planiranje, praćenje i koordiniranje provedbe svih aktivnosti predviđenih Nacionalnim planom iz točke I. ove Odluke.

Ministarstvo financija i Hrvatska narodna banka će na svojim mrežnim stranicama objaviti Nacionalni plan iz točke I. ove Odluke.

III.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/20-42/03

Urbroj: 50301-05/16-20-4

Zagreb, 23. prosinca 2020.

Predsjednik
 mr. sc. Andrej Plenković, v. r.
### NN 146/2020 (28.12.2020.), Odluka o izmjeni i dopuni Odluke o osnivanju Nacionalnog vijeća za uvođenje eura kao službene valute u Republici Hrvatskoj

VLADA REPUBLIKE HRVATSKE

2833

Na temelju članka 24. stavka 3. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), Vlada Republike Hrvatske je na sjednici održanoj 23. prosinca 2020. donijela

ODLUKU

O IZMJENI I DOPUNI ODLUKE O OSNIVANJU NACIONALNOG VIJEĆA ZA UVOĐENJE EURA KAO SLUŽBENE VALUTE U REPUBLICI HRVATSKOJ

I.

U Odluci o osnivanju Nacionalnog vijeća za uvođenje eura kao službene valute u Republici Hrvatskoj (»Narodne novine«, br. 43/18, 52/18 i 22/19), u točki I. iza stavka 1. dodaju se stavci 2. i 3. koji glase:

»Nacionalno vijeće iz stavka 1. ove točke planira, prati i koordinira provedbu svih aktivnosti iz Nacionalnog plana zamjene hrvatske kune eurom, provedbenog dokumenta Strategije za uvođenje eura kao službene valute u Republici Hrvatskoj.

Nacionalno vijeće iz stavka 1. ove točke ustrojava upravljački odbor i koordinacijske odbore te imenuje članove upravljačkog odbora i glavne koordinatore koordinacijskih odbora na prijedlog Ureda predsjednika Vlade Republike Hrvatske, Ministarstva financija, Hrvatske narodne banke i Ministarstva gospodarstva i održivog razvoja, a radi provedbe aktivnosti navedenih u Nacionalnom planu iz stavka 2. ove točke.«.

II.

Točka II. mijenja se i glasi:

»Članovi Nacionalnog vijeća su:

– predsjednik Vlade Republike Hrvatske – predsjednik Nacionalnog vijeća

– potpredsjednik Vlade Republike Hrvatske i ministar financija – zamjenik predsjednika Nacionalnog vijeća

– guverner Hrvatske narodne banke, temeljem Odluke Savjeta Hrvatske narodne banke – zamjenik predsjednika Nacionalnog vijeća

– ministar gospodarstva i održivog razvoja

– ministar vanjskih i europskih poslova

– ministar rada, mirovinskoga sustava, obitelji i socijalne politike

– ministar znanosti i obrazovanja

– ministar pravosuđa i uprave

– ministar prostornoga uređenja, graditeljstva i državne imovine

– ministar zdravstva

– ministrica turizma i sporta

– ministrica regionalnoga razvoja i fondova Europske unije

– predstavnik Hrvatske udruge poslodavaca

– predstavnik sindikalnih središnjica.«.

III.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/20-04/500

Urbroj: 50301-05/16-20-2

Zagreb, 23. prosinca 2020.

Predsjednik
 mr. sc. Andrej Plenković, v. r.
### NN 146/2020 (28.12.2020.), Rješenje o imenovanju povjerenika Vlade Republike Hrvatske za obavljanje poslova iz nadležnosti Gradskog vijeća i gradonačelnika Grada Orahovice

VLADA REPUBLIKE HRVATSKE

2835

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), članka 85.b i članka 86. stavka 1. točke 5. Zakona o lokalnoj i područnoj (regionalnoj) samoupravi (»Narodne novine«, br. 33/01, 60/01, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15 – ispravak, 123/17 i 98/19), Vlada Republike Hrvatske je na sjednici održanoj 23. prosinca 2020. donijela

RJEŠENJE

O IMENOVANJU POVJERENIKA VLADE REPUBLIKE HRVATSKE ZA OBAVLJANJE POSLOVA IZ NADLEŽNOSTI GRADSKOG VIJEĆA I GRADONAČELNIKA GRADA ORAHOVICE

1. Imenuje se SAŠA RISTER povjerenikom Vlade Republike Hrvatske za obavljanje poslova iz nadležnosti Gradskog vijeća i gradonačelnika Grada Orahovice.

2. Povjerenik Vlade Republike Hrvatske za svoj rad odgovara Vladi Republike Hrvatske.

3. Povjerenik Vlade Republike Hrvatske podnosi izvješće o svom radu Vladi Republike Hrvatske putem Ministarstva pravosuđa i uprave.

4. Povjerenik Vlade Republike Hrvatske počet će obnašati dužnost stupanjem na snagu ovoga Rješenja.

5. Ovo Rješenje stupa na snagu danom objave u »Narodnim novinama«.

Klasa: 015-01/20-01/04
 Urbroj: 50301-15/28-20-02
 Zagreb, 23. prosinca 2020.

Predsjednik
 mr. sc. Andrej Plenković, v. r.
### NN 147/2020 (30.12.2020.), Pravilnik o izmjeni Pravilnika o izgledu službene značke i službene iskaznice policijskog službenika

MINISTARSTVO UNUTARNJIH POSLOVA

2856

Na temelju članka 28. stavka 6. Zakona o policiji (»Narodne novine«, br. 34/11, 130/12, 89/14, 151/14, 33/15, 121/16 i 66/19) ministar unutarnjih poslova donosi

PRAVILNIK

O IZMJENI PRAVILNIKA O IZGLEDU SLUŽBENE ZNAČKE I SLUŽBENE ISKAZNICE POLICIJSKOG SLUŽBENIKA

Članak 1.

U Pravilniku o izgledu službene značke i službene iskaznice policijskog službenika (»Narodne novine«, br. 62/2012.), u članku 4. stavku 2. podstavku 3. zadnja rečenica mijenja se i glasi:

»Tijelo iskaznice od krivotvorenja i neovlaštenog rukovanja štiti se tiskom s vidljivim i nevidljivim zaštitama koje sadrže naizmjenične oznake grba Republike Hrvatske i slova: MUP RH.«.

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/20-01/151
 Urbroj: 511-01-152-20-6
 Zagreb, 18. prosinca 2020.

Ministar
 dr. sc. Davor Božinović, v. r.
### NN 147/2020 (30.12.2020.), Pravilnik o izmjeni Pravilnika o službenoj iskaznici i službenoj znački inspektora zaštite od požara

MINISTARSTVO UNUTARNJIH POSLOVA

2855

Na temelju članka 46. stavka 3. Zakona o zaštiti od požara (»Narodne novine«, br. 92/2010) ministar unutarnjih poslova donosi

PRAVILNIK

O IZMJENI PRAVILNIKA O SLUŽBENOJ ISKAZNICI I SLUŽBENOJ ZNAČKI INSPEKTORA ZAŠTITE
 OD POŽARA

Članak 1.

U Pravilniku o službenoj iskaznici i službenoj znački inspektora zaštite od požara (»Narodne novine«, br. 88/2011), u članku 3. stavak 2. mijenja se i glasi:

»Tijelo iskaznice od krivotvorenja i neovlaštenog rukovanja štiti se tiskom s vidljivim i nevidljivim zaštitama koje sadrže naizmjenične oznake grba Republike Hrvatske i slova: MUP RH.«.

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/20-01/206
 Urbroj: 511-01-152-20-1
 Zagreb, 18. prosinca 2020.

Ministar
 dr. sc. Davor Božinović, v. r.
### NN 147/2020 (30.12.2020.), Pravilnik o izmjeni Pravilnika o službenoj iskaznici i znački inspektora za nadzor nad poslovima protuminskog djelovanja

MINISTARSTVO UNUTARNJIH POSLOVA

2854

Na temelju članka 100. stavka 5. podstavka 1. Zakona o protuminskom djelovanju (»Narodne novine«, br. 110/15, 118/18 i 98/19) ministar unutarnjih poslova donosi

PRAVILNIK

O IZMJENI PRAVILNIKA O SLUŽBENOJ ISKAZNICI I ZNAČKI INSPEKTORA ZA NADZOR NAD POSLOVIMA PROTUMINSKOG DJELOVANJA

Članak 1.

U Pravilniku o službenoj iskaznici i znački inspektora za nadzor nad poslovima protuminskog djelovanja (»Narodne novine«, br. 28/2017), u članku 2. stavak 3. mijenja se i glasi:

»Tijelo iskaznice od krivotvorenja i neovlaštenog rukovanja štiti se tiskom s vidljivim i nevidljivim zaštitama koje sadrže naizmjenične oznake grba Republike Hrvatske i slova: MUP RH.«.

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/20-01/205
 Urbroj: 511-01-152-20-1
 Zagreb, 18. prosinca 2020.

Ministar
 dr. sc. Davor Božinović, v. r.
### NN 147/2020 (30.12.2020.), Pravilnik o izmjenama i dopunama Pravilnika o ribolovu plavoperajne tune (Thunnus thynnus) udičarskim alatima i uvjetima i kriterijima za ostvarivanje prava na dodjelu individualne udičarske kvote

MINISTARSTVO POLJOPRIVREDE

2862

Na temelju članka 12. stavka 1. podstavaka 7. i 9., članka 13. stavka 2. i članka 26. stavka 11. Zakona o morskom ribarstvu (»Narodne novine«, br. 62/17, 130/17 i 14/19) ministrica poljoprivrede donosi

PRAVILNIK

O IZMJENAMA I DOPUNAMA PRAVILNIKA O RIBOLOVU PLAVOPERAJNE TUNE (THUNNUS THYNNUS) UDIČARSKIM ALATIMA I UVJETIMA I KRITERIJIMA ZA OSTVARIVANJE PRAVA NA DODJELU INDIVIDUALNE UDIČARSKE KVOTE

Članak 1.

U Pravilniku o ribolovu plavoperajne tune (Thunnus thynnus) udičarskim alatima i uvjetima i kriterijima za ostvarivanje prava na dodjelu individualne udičarske kvote (»Narodne novine«, br. 20/19 i 77/19) u članku 5. dodaje se stavak 2. koji glasi:

»(2) Iznimno od točke b. iz stavka 1. ovog članka, za potrebe raspoređivanja individualne kvote za 2021. godinu, 30 % kvote raspoređuje se na sva plovila u omjeru koji odgovara njihovom pojedinačnom udjelu u zbroju ulova tune udičarskim alatima svih plovila kroz razdoblje od 1. siječnja 2017. do 31. prosinca 2019. godine na način da se svakom plovilu ukupan ulov kroz navedeno razdoblje umanjuje za količinu najmanjeg godišnjeg ulova unutar tog trogodišnjeg razdoblja. Kao referentna količina za godišnji ulov uzima se količina ulova zabilježena u elektroničkoj bazi Ribarskog informacijskog sustava.«.

Članak 2.

U članku 6. u dosadašnjem stavku 3. koji postaje stavak 2. iza riječi: » u 2019.« dodaju se riječi: »i 2020.«.

Članak 3.

U članku 9. dodaje se stavak 3. koji glasi:

»(3) Iznimno, prilikom dodjele individualne kvote za 2021. godinu, u smislu članka 5. stavka 2. ovoga Pravilnika, a sukladno stavcima 1. i 2. ovoga članka, u obzir se uzima iskorištenje kvote u 2019. godini.«.

Članak 4.

U članku 14. točke od a. do y) postaju točke od 1. do 25.

Iza točke y) koja postaje točka 25. dodaju se točke 26. i 27. koje glase:

»26. Cavtat

27. Slano.«.

Članak 5.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-01/19-01/20

Urbroj: 525-13/0737-20-5

Zagreb, 23. prosinca 2020.

Ministrica poljoprivrede
 Marija Vučković, v. r.
### NN 147/2020 (30.12.2020.), Odluka o izmjenama i dopuni Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja

Hrvatski zavod za zdravstveno osiguranje

2876

Na osnovi članka 87. stavka 1. Zakona o obveznom zdravstvenom osiguranju (»Narodne novine«, broj 80/13., 137/13. i 98/19.) i članka 26. točke 18. Statuta Hrvatskog zavoda za zdravstveno osiguranje (»Narodne novine«, broj 18/09., 33/10., 8/11., 18/13., 1/14. i 83/15.) Upravno vijeće Hrvatskog zavoda za zdravstveno osiguranje na 14. sjednici održanoj 18. prosinca 2020. godine, uz suglasnost ministra zdravstva po prethodno pribavljenom mišljenju nadležnih komora, donijelo je

ODLUKU

O IZMJENAMA I DOPUNI ODLUKE O OSNOVAMA ZA SKLAPANJE UGOVORA O PROVOĐENJU ZDRAVSTVENE ZAŠTITE IZ OBVEZNOG ZDRAVSTVENOG OSIGURANJA

Članak 1.

U Odluci o osnovama za sklapanje ugovora o provođenju zdravstvene zaštite iz obveznog zdravstvenog osiguranja (»Narodne novine«, broj 56/17., 73/17. – ispravak, 30/18., 35/18. – ispravak 119/18., 32/19., 62/19., 94/19., 104/19., 22/20., 84/20. i 123/20.) u Tablici 2.2. iz članka 99. stavka 3. postupci pod šiframa: »LM390« i »LM391«, brišu se.

Iza šifre: »LM392« dodaje se nova šifra: « LM393« sa sljedećim podacima:

»

|  |  |  |  |  |
| --- | --- | --- | --- | --- |
| LM393 | SARS-CoV2 RT-PCR – 2 ili 3 ciljne sekvence | Testiranje na COVID-19 (RT-PCR), dvije ili tri ciljne sekvence. Fakturira se jednom po uzorku i uključuje trošak reagensa za izolaciju, amplifikaciju i detekciju nukleinske kiseline/gena virusa. | 9 | 7,27 |

«.

Članak 2.

Ova Odluka stupa na snagu prvoga dana od dana objave u »Narodnim novinama«.

Klasa: 025-04/20-01/299

Urbroj: 338-01-01-20-01

Zagreb, 18. prosinca 2020.

Predsjednik
 Upravnog vijeća Hrvatskog
 zavoda za zdravstveno osiguranje
 prof. dr. sc. Drago Prgomet, dr. med. spec., v. r.
### NN 147/2020 (30.12.2020.), Odluka o izmjeni Odluke o osnovama za sklapanje ugovora o provođenju specifične zdravstvene zaštite

HRVATSKI ZAVOD ZA ZDRAVSTVENO OSIGURANJE

2877

Na temelju članka 87. stavka 1. Zakona o obveznom zdravstvenom osiguranju (»Narodne novine« broj 80/13., 137/13. i 98/19.) te članka 26. stavka 1. točke 18. Statuta Hrvatskog zavoda za zdravstveno osiguranje (»Narodne novine«, broj 18/09., 33/10., 8/11., 1/14. i 83/15.) Upravno vijeće Hrvatskog zavoda za zdravstveno osiguranje na 14. sjednici održanoj 18. prosinca 2020. godine, uz prethodno pribavljeno mišljenje nadležnih komora i suglasnost ministra nadležnog za zdravstvo, donijelo je

ODLUKU

O IZMJENI ODLUKE O OSNOVAMA ZA SKLAPANJE UGOVORA O PROVOĐENJU SPECIFIČNE ZDRAVSTVENE ZAŠTITE

Članak 1.

U Odluci o osnovama za sklapanje ugovora o provođenju specifične zdravstvene zaštite (»Narodne novine« broj 47/14., 157/14., 139/15., 28/16., 26/17., 132/17., 119/18., 32/19., 128/19. i 22/20), u članku 18. stavku 2. riječi: »za 2020. godinu« zamjenjuju se riječima: »za 2021. godinu«.

Članak 2.

Ova Odluka objavljuje se u »Narodnim novinama«, a stupa na snagu 1. siječnja 2021.

Klasa: 025-04/20-01/300
 Urbroj: 338-01-01-20-01
 Zagreb, 18. prosinca 2020.

Predsjednik
 Upravnog vijeća Hrvatskog zavoda
 za zdravstveno osiguranje
 prof. dr. sc. Drago Prgomet, dr. med. spec., v. r.
### NN 147/2020 (30.12.2020.), Odluka o iznosu tarifnih stavki za transport plina

Hrvatska energetska regulatorna agencija

2879

Na temelju članka 11. stavka 1. točke 10. Zakona o regulaciji energetskih djelatnosti (»Narodne novine«, broj 120/12 i 68/18) i članka 29. Zakona o energiji (»Narodne novine«, broj 120/12, 14/14 i 102/15 i 68/18), Hrvatska energetska regulatorna agencija je na sjednici Upravnog vijeća održanoj 28. prosinca 2020. donijela

ODLUKU

O IZNOSU TARIFNIH STAVKI ZA TRANSPORT PLINA

I.

Tarifne stavke prema Metodologiji utvrđivanja iznosa tarifnih stavki za transport plina (»Narodne novine«, broj 79/20), za energetski subjekt PLINACRO d.o.o., Savska cesta 88A, Zagreb, za godine trećeg regulacijskog razdoblja 2021. – 2025., iznose kako slijedi:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Vrsta tarifnih stavki | Oznaka tarifne stavke | Naziv tarifne stavke | Tarifne stavke za godine regulacijskog razdoblja (bez PDV-a) | | | | | Mjerna jedinica |
| T | T+1 | T+2 | T+3 | T+4 |
| 2021. | 2022. | 2023. | 2024. | 2025. |
| Tarifne stavke za ugovoreni stalni kapacitet na godišnjoj razini za ulaze u transportni sustav | TU,IN | Tarifna stavka za ulaz na interkonekciji | 2,5486 | 2,5384 | 2,6184 | 2,7133 | 2,7167 | kn/kWh/dan |
| TU,PR | Tarifna stavka za ulaz iz proizvodnje | 2,5486 | 2,5384 | 2,6184 | 2,7133 | 2,7167 | kn/kWh/dan |
| TU,SK | Tarifna stavka za ulaz iz sustava skladišta plina | 0,2549 | 0,2538 | 0,2618 | 0,2713 | 0,2717 | kn/kWh/dan |
| TU,UPP | Tarifna stavka za ulaz iz terminala za UPP | 2,1663 | 2,1576 | 2,2256 | 2,3063 | 2,3092 | kn/kWh/dan |
| Tarifne stavke za ugovoreni stalni kapacitet na godišnjoj razini za izlaze iz transportnog sustava | TI,IN | Tarifna stavka za izlaz na interkonekciji | 1,5275 | 1,4775 | 1,4881 | 1,5489 | 1,5423 | kn/kWh/dan |
| TI,HR | Tarifna stavka za izlaz u Hrvatskoj | 1,5275 | 1,4775 | 1,4881 | 1,5489 | 1,5423 | kn/kWh/dan |

II.

Ova Odluka objavit će se u »Narodnim novinama«, a stupa na snagu 1. siječnja 2021.

III.

Danom stupanja na snagu ove Odluke prestaje važiti Odluka o iznosu tarifnih stavki za transport plina (»Narodne novine«, broj 124/19).

Klasa: 310-45/20-02/65
 Urbroj: 371-04-20-11
 Zagreb, 28. prosinca 2020.

Predsjednik Upravnog vijeća
 Tomislav Jureković, dipl. ing., v. r.
### NN 147/2020 (30.12.2020.), Odluka o poništavanju Odluke o iznosu tarifnih stavki za transport plina

HRVATSKA ENERGETSKA REGULATORNA AGENCIJA

2880

Na temelju članka 11. stavka 1. točke 10. Zakona o regulaciji energetskih djelatnosti (»Narodne novine«, broj 120/12 i 68/18) i članka 29. Zakona o energiji (»Narodne novine«, broj 120/12, 14/14 i 102/15 i 68/18), Hrvatska energetska regulatorna agencija je na sjednici Upravnog vijeća održanoj 28. prosinca 2020. donijela

ODLUKU

I.

Poništava se Odluka o iznosu tarifnih stavki za transport plina (»Narodne novine«, broj 144/20).

II.

Ova Odluka stupa na snagu danom objave u »Narodnim novinama«.

Klasa: 310-45/20-02/65
 Urbroj: 371-04-20-12
 Zagreb, 28. prosinca 2020.

Predsjednik Upravnog vijeća
 Tomislav Jureković, dipl. ing., v. r.
### NN 147/2020 (30.12.2020.), Pravilnik o izmjenama i dopuni Pravilnika o evidenciji uporabe poljoprivrednog zemljišta

Ministarstvo poljoprivrede

2861

Na temelju članka 117. stavka 5. Zakona o poljoprivredi (»Narodne novine« broj 118/18, 42/20 i 127/20 – Odluka Ustavnog suda Republike Hrvatske), ministrica poljoprivrede donosi

PRAVILNIK

O IZMJENAMA I DOPUNI PRAVILNIKA O EVIDENCIJI UPORABE POLJOPRIVREDNOG ZEMLJIŠTA

Članak 1.

U Pravilniku o evidenciji uporabe poljoprivrednog zemljišta (»Narodne novine«, br. 54/19 i 126/19), u članku 8. stavak 3. mijenja se i glasi:

»(3) Poljoprivrednik koji ima upisano zemljište u ARKOD bez dokaza o vlasništvu ili posjedu dužan je do 31. prosinca 2022. godine dostaviti dokaze iz stavka 2. ovoga članka ili dokaz da je pokrenuo postupak za rješavanje imovinsko pravnih odnosa, u protivnom će isto biti brisano iz ARKOD sustava.«

Iza stavka 3. dodaje se novi stavak 4. koji glasi:

»(4) Iznimno od stavka 3. ovoga članka rok za dostavu dokaza iz stavka 2. ovoga članka za šumsko i poljoprivredno zemljište u vlasništvu Republike Hrvatske je do 31. 12. 2021. godine.«

Dosadašnji stavci 4., 5., 6., 7. i 8. postaju stavci 5., 6., 7., 8. i 9.

Članak 2.

U Prilogu II Tehničkih uvjeta za atributno povezivanje ARKOD podataka i prostornih podataka nadležnih institucija riječi: »Ministarstvo zaštite okoliša i energetike« zamjenjuju se riječima »Ministarstvo gospodarstva i održivog razvoja«.

Članak 3.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-01/20-01/73

Urbroj: 525-08/0276-20-2

Zagreb, 22. prosinca 2020.

Ministrica poljoprivrede
 Marija Vučković, v. r.
### NN 147/2020 (30.12.2020.), Odluka o najvišoj naknadi za pokrivanje troškova mirovinskog osiguravajućeg društva u 2021. iz doznaka obveznog mirovinskog fonda

HRVATSKA AGENCIJA ZA NADZOR FINANCIJSKIH USLUGA

2882

Na temelju odredbi članka 15. stavka 1. točke 1. i članka 8. stavka 1. Zakona o Hrvatskoj agenciji za nadzor financijskih usluga (»Narodne novine«, broj 140/05 i 12/12) te članka 135. stavka 2. Zakona o mirovinskim osiguravajućim društvima (»Narodne novine«, broj 22/14, 29/18 i 115/18), Hrvatska agencija za nadzor financijskih usluga na sjednici Upravnog vijeća održanoj 23. prosinca 2020. godine donosi

ODLUKU

O NAJVIŠOJ NAKNADI ZA POKRIVANJE TROŠKOVA MIROVINSKOG OSIGURAVAJUĆEG DRUŠTVA U 2021. IZ DOZNAKA OBVEZNOG MIROVINSKOG FONDA

Članak 1.

Mirovinsko osiguravajuće društvo može u 2021. godini naplatiti na ime naknade troškova koje naplaćuje iz doznaka obveznog mirovinskog fonda najviše do:

– 1,5 % od primljene doznake jednokratno i

– 0,17 % od primljene doznake godišnje za vrijeme trajanja isplate mirovine.

Članak 2.

Ova Odluka stupa na snagu prvoga dana od dana objave u »Narodnim novinama«.

Klasa: 011-02/20-11/01

Urbroj: 326-01-50-53-531-20-1

Zagreb, 23. prosinca 2020.

Predsjednik Upravnog vijeća
 dr. sc. Ante Žigman, v. r.